
	1.
	Noteikumu projekts
Noteikumu projekts "Radioiekārtu atbilstības novērtēšanas, piedāvāšanas tirgū, uzstādīšanas, lietošanas un uzraudzības noteikumi" 
	Iebildums
Valsts akciju sabiedrība “Elektroniskie sakari” izsaka šādus iebildumus:
1. lūdzu papildināt noteikumu projekta 3.punktu ar jauniem apakšpunktiem, papildinot terminus ar šādiem terminiem un tā skaidrojumiem, kas bija sākotnējā noteikumu projekta redakcijā:
1.1. lietošanas uzraudzības institūcija – valsts akciju sabiedrība “Elektroniskie sakari”;
1.2. traucējoša iekārta - iekārta, kuras rada vai var radīt kaitīgus radiotraucējumus;

2. ievērojot RED Direktīvas 2014/53/ES prasības, noteikumu 2., 3. un 4. nodaļa, 113.1.5., 113.1.6., 113.1.7., 113.1.8. apakšpunkts un 116. apakšpunktu nevar neattiecināt uz visām jūras kuģu radioiekārtām, bet gan tikai uz tikai tām radioiekārtām, kurām ir savi atbilstības novērtēšanas normatīvie akti. Ņemot vērā minēto, lūdzam izteikt noteikumu projekta 4.2.apakšpunktu šādā redakcijā: “4.2. jūras kuģu radioiekārtām, uz kurām attiecas normatīvie akti par jūras kuģu aprīkojumu un to atbilstības novērtēšanu” vai šādā redakcijā “4.2. jūras kuģu radioiekārtām, uz kurām attiecas Ministru kabineta 2017. gada 17. janvāra noteikumi Nr. 34 “Kuģu aprīkojuma noteikumi””;

3. lūdzu precizēt noteikumu projekta 4.3.apakšpunktā atsauci uz regulas pantu, aizstājot skaitli un vārdu “137.pants” ar skaitli un vārdu “138.pants”;

4. lūdzu sniegt skaidrojumu par noteikumu projekta 4.4.apakšpunkta papildināšanu ar radioiekārtām, kuras paredzētas valsts robežas drošības nodrošināšanai, ņemot vērā, ka RED Direktīva 2014/53/ES neparedz šādu izņēmumu, proti atbilstoši RED Direktīvas 2014/53/ES 1.panta 3.punktam šī direktīva neattiecas uz radioiekārtām, kuras izmanto tikai darbībās, kas saistītas ar sabiedrisko kārtību, aizsardzību, valsts drošību – tostarp valsts ekonomisko labklājību valsts drošības jautājumu gadījumā –, kā arī valsts darbībās krimināltiesību jomā;

5. lūdzu precizēt noteikumu projekta 113.2.apakšpunktā atsauci uz citām noteikumu daļām, aizstājot skaitļus un vārdus “8. un 8.4.punktā” ar skaitli un vārdu “8.punktā”;

6. lūdzu precizēt noteikumu projekta 11.punktā atsauces uz citām noteikumu daļā, aizstājot vārdus un skaitli “ja papildus šo noteikumu 4.2. punktā” ar vārdiem un skaitli “ja papildus šo noteikumu 113. punktā”;

7. lūdzu precizēt noteikumu projekta 152.punktā atsauces uz citām noteikumu daļā, aizstājot skaitli “8.4.2.2.” ar skaitli “8.4.2.”.

Vienlaikus valsts akciju sabiedrība “Elektroniskie sakari” izsaka priekšlikumu un lūdz izvērtēt, vai atbilstoši direktīvas 2014/56/ES 26. panta 10. punkta prasībām noteikumu projekta 152.punkts nav papildināms ar jaunu apakšpunktu, kas noteic, ka paziņotās institūcijas darbinieki neizpauž informāciju, kas iegūta, veicot amata pienākumus, izņemot informāciju, ko saskaņā ar šiem noteikumiem sniedz tirgus uzraudzības iestādei un lietošanas uzraudzības institūcijai.

